নুক্লাভি
নুক্লাভি () অথবা নুকাল্ভি হচ্ছে অরকেডিও পুরাণের একটি ঘোড়ার মত দানব যা ঘোড়া এবং মানুষের উপাদান সংযোগে তৈরি। এর উৎপত্তি হয়েছে নর্স পুরাণ থেকে এবং এটি স্কটল্যান্ডের উত্তর দ্বীপপুঞ্জ এর সকল দানব থেকে সবচেয়ে ভয়ংকর। নামের "নুক" অংশটি ওল্ড নিকের "নিক" এর সাথে সম্পর্কিত, যা খ্রিস্টীয় শয়তানের একটি নাম। নুক্লাভির শ্বাসকে মনে করা হত শস্যের তাজা ভাব হারানো এবং গৃহপালিত পশুর রোগের কারণ হিসেবে এবং ভুমিতে একে দায়ী করা হত খরা ও মহামারীর জন্য যদিও এটি আগের থেকেই সমুদ্র-অধিষ্ঠাতা।
জাঞ্চি-গুকসু
জাঞ্চি-গুকসু বা ভোজের নুডুলস একটি কোরিয়ান খাবার যার মূল উপাদান অ্যাঙ্কোভি মাছ এবং দাসিমা (কম্বু) এর ঝোলে ডোবানো গমের নুডুলস। অনেক সময় মাছের জায়গায় গরুর মাংসও ব্যবহার করা হয়। তিলের তেল, গাঞ্জাং, মরিচের গুঁড়া এবং স্ক্যালিওন এর বানানো একটি সস এর সাথে খাবারটি পরিবেশিত হয়। পাতলা করে কাটা জিদান (지단, ভাজা ডিম), জিম এবং জুকিনি এর উপর দিয়ে ছড়িয়ে দেওয়া হয় । 
শব্দটি এসেছে কোরিয়ান শব্দ "জানচি" থেকে (잔치, অর্থ ভোজ), কারণ কোরিয়াতে এই নুডুলসটি কোন বিশেষ অনুষ্ঠান যেমন- বিয়ের ভোজ, জন্মদিনের ভোজ, বা হোয়াঙ্গাপ (৬০ তম জন্মবার্ষিকী) তে খাওয়া হয়। কোরিয়ান ভাষায় গুকসু অর্থ নুডুলস, এবং এটি দীর্ঘতার প্রতীক জীবন এবং বিয়ের ক্ষেত্রে।
গোরিও কাল থেকে গুকসু এর উল্লেখ পাওয়া যায়। "ডোঙ্গুক ইসাঙ্গুক জিওঞ্জিপ" বইতে একটি কবিতার একটি পংক্তিতে গুকসু এর উল্লেখ পাওয়া যায়। আবার গোরিও ডোগইওং বইতে চাইনিজ সং রাজত্বকালের এক দূত লিখেছিলেন গুকসু শুধুমাত্র বিশেষ অনুষ্ঠানে খাওয়া হত কারণ গোরিও কালে গম ছিল খুবই দুষ্প্রাপ্য এবং দামী। নুডুলসের সবচেয়ে সাধারণ উপকরণ হল স্টার্চ।